Publication: Magyar Közlöny
Issue: MK-2000-14 (Year: 2000, Number: 14)
Era: 1990-2004
Section: 
Paragraph Index: 324

(3) Ha küldő állam szerencsétlenséget szenvedett hajóját vagy bármely, a hajóhoz tartozó tárgyat a fogadó állam partján, illetőleg a partjai közelében megtalálják, vagy azok előkerülnek és sem a hajó parancsnoka, sem a tulajdonos vagy ügynöke, sem pedig a hajó érdekelt biztosítói nincsenek olyan helyzetben, hogy az ilyen hajót vagy tárgyat megőrizzék, illetőleg azzal rendelkezzenek, akkor a konzuli tisztviselőt meghatalmazottnak kell tekinteni, hogy a hajó tulajdonosa nevében olyan intézkedéseket tegyen, amelyeket e célból maga a tulajdonos is megtenne. Ennek a bekezdésnek a rendelkezéseit kell alkalmazni bármely olyan tárggyal kapcsolatos is, amely a hajó rakományához tartozik és a küldő állam állampolgárának vagy jogi személyének tulajdonában van.

Source: https://magyarkozlony.hu/hivatalos-lapok/77c2ceecf6e7efec9494d1aec047a7d9a685dd01/dokumentumok/6ee390f3a1783b7e5ec1306423685b4bd7fd6f6f/letoltes